Publication: Magyar Közlöny
Issue: MK-1999-82 (Year: 1999, Number: 82)
Era: 1990-2004
Section: 
Paragraph Index: 281

b) pontja alapján megköveteli, az ilyen címet; (vii) ha a bejelentő korábbi bejelentés elsőbbségét kívánja érvényesíteni, a korábbi bejelentés elsőbbségét igénylő nyilatkozatot, az elsőbbségi nyilatkozat alátámasztására szolgáló, a Párizsi Egyezmény 4. Cikke szerint megkövetelhető adatokkal és bizonyítékokkal együtt; (viii) ha a bejelentő az áruk, illetve szolgáltatások kiállításon történő bemutatásából származó bármely oltalmat kívánja érvényesíteni, erre vonatkozó nyilatkozatot, az 1999/82. szám ilyen nyilatkozatot megalapozó, a Szerződő Fél jogszabályaiban előírt adatokkal együtt; (ix) ha a Szerződő Fél Hivatala olyan írásjeleket (betűket és számokat) használ, amelyeket szabványosnak tekint, és ha a bejelentő kérése az, hogy a védjegyet szabványos írásjelekkel lajstromozzák és tegyék közzé, az erre vonatkozó nyilatkozatot; (x) ha a bejelentő a védjegy megkülönböztető elemeként színt igényel, az erre vonatkozó nyilatkozatot, továbbá az igényelt szín vagy színek megnevezését vagy megnevezéseit, és minden egyes színnel kapcsolatban a védjegy azon lényeges részeinek megjelölését, amelyek ilyen színűek; (xi) ha a védjegy háromdimenziós, erre vonatkozó nyilatkozatot; (xii) védjegy egy vagy több reprodukcióját; (xiii) a védjegy vagy a védjegy bizonyos részeinek transzliterációját; (xiv) a védjegy vagy a védjegy bizonyos részeinek fordítását; (xv) az áruk, illetve szolgáltatások nevét, amelyekre nézve a lajstromozást kérik, a Nizzai Osztályozás osztályai szerint csoportosítva, minden egyes csoport előtt és az osztályjelzetek rendjében megadva az említett osztályozás azon osztályjelzeteit, amelybe az áruk vagy szolgáltatások adott csoportja tartozik; (xvi) a (4) bekezdésben meghatározott személy aláírását; (xvii) nyilatkozatot a tervezett védjegyhasználatról, a Szerződő Fél jogszabályaiban előírtak szerint.

Source: https://magyarkozlony.hu/hivatalos-lapok/e045ccac4793d0dff6af0a3ee061016faa050af5/dokumentumok/959ee26d4cdceef1248693e3ba581a07b54ec3ff/letoltes